[ca] Introducció: Els primers estudis sobre el diàmetre normal de l'aorta abdominal son dels anys 60 del segle passat, i van determinar que el diàmetre mitjà en homes era 21.4mm i en dones 18.7mm. Basats en aquestes dades, van considerar que un diàmetre >30mm és suficientment superior a la mitja (+2 desviacions estàndard, DE) per establir el límit entre l'aorta normal i aneurismàtica. Aquest fet va comportar que als anys 70 es proposés el diagnòstic d'aneurisma d'aorta abdominal (AAA) si el diàmetre aòrtic (DA) és ≥30mm, definició actualment més utilitzada. Des d'aleshores s'han proposat diferents definicions ja sigui establint un punt de tall entre normalitat/patologia, o bé un valor relatiu al DA normal esperat, però en tots els casos basades en els diàmetres observats en els estudis més primerencs. Justificació científica: Actualment no disposem de dades del DA normal en població general de la nostra àrea sanitària, i a nivell mundial les publicacions estan basades en poblacions concretes i reflecteixen un moment temporal determinat, per tant no tenim coneixement global del que passa al món i desconeixem si les dades poblacionals poden haver patit variacions amb el temps. El coneixement actualitzat del DA normal podria ser molt útil per ajustar de forma més precisa el diagnòstic d'AAA a característiques de cada grup poblacional i individuals. Hipòtesi i objectius: La nostra hipòtesi és que el DA actual és menor del que relata la literatura, i que en cada individu està influenciat per diferents factors. Probablement el DA normal en la població general ha experimentat canvis amb el temps, pel que els valors de referència actuals podrien no estar vigents. El nostre objectiu és definir els valors de referència actuals de DA, conèixer els factors determinants, i avaluar l'evolució temporal. Disseny i metodologia: En primer lloc, vàrem realitzar un estudi observacional analític de tall transversal en homes i dones de 65 anys al nostre entorn en context d'un programa pilot de cribratge poblacional d'AAA. La variable principal va ser el DA infrarenal màxim inner-to-inner mitjançant ecografia-doppler. En segon lloc, vàrem dissenyar una revisió sistemàtica (RS) i meta-anàlisi sobre el DA normal en població general a nivell mundial segons les recomanacions PRISMA. Vam utilitzar un model d'efectes aleatoris per estimar la mitja global del DA, i anàlisis de meta-regressió per estudiar els efectes determinants del DA. Resultats: El DA mitjà global en el nostre entorn és 16.51mm (IC95%16.38-16.65), major en el sexe masculí significativament (17.91mm (IC95%17.69-18.13) contra 15.25mm (IC95%15.13-15.40)). La mida corporal, tabaquisme actiu i antecedent d'aneurisma no aòrtic abdominal van relacionar-se amb major DA, i la dislipèmia va mostrar relació inversa. Amb les variables relacionades amb el DA, vàrem crear un model de predicció del DA normal segons les característiques de cada individu. La RS va incloure 32 estudis, amb un total de 941144 participants. El sexe masculí, la superfície corporal, i la tècnica ecogràfica outer-to-outer es van relacionar significativament a major DA. En homes vam observar diferències geogràfiques, sent el DA menor a Àsia i major a Oceania. El DA mitjà a Europa s'ha reduït de forma significativa en les últimes dècades. Conclusió: El DA infrarenal normal en població general, tant en el nostre entorn com a nivell mundial, s'associa a factors individuals concrets com el sexe i la mida corporal, i ha experimentat una reducció respecte als valors clàssics de referència utilitzats fins ara. A més, existeixen diferències segons la zona geogràfica a nivell mundial. Per tant, més que tractar-se d'un valor concret, el DA normal és un concepte dinàmic que està influenciat per característiques individuals i poblacionals, fet que podria suposar un canvi en els criteris diagnòstics d'AAA.

[es] Introducción: Los primeros estudios sobre el diámetro normal de la aorta abdominal son de los años 60 del siglo pasado, y determinaron que el diámetro medio en hombres era 21.4 mm y en mujeres 18.7mm. Basados en estos datos, consideraron que un diámetro >30mm es suficientemente superior a la media (+2 desviaciones estándar) para establecer el límite entre una aorta normal y aneurismàtica. Éste hecho comporto que ya en los años 70 se propusiera el diagnostico de aneurisma de aorta abdominal (AAA) si el diámetro aórtico (DA) es ≥30mm, definición hoy en día más utilizada. Desde entonces se han propuesto distintas definiciones, ya sea estableciendo un punto de corte entre normalidad/patología, o un valor relativo al DA normal esperado, pero en todos los casos basadas en los diámetros observados en los estudios más iniciales. Justificación científica: Actualmente no disponemos de datos del DA normal en población general de nuestra área sanitaria, y a nivel mundial las publicaciones están basadas en poblaciones concretes y reflejan momentos temporales determinados, por tanto, no tenemos conocimiento global de lo que pasa en el mundo y desconocemos si los datos poblacionales pueden haber sufrido cambios en el tiempo. El conocimiento actualizado del DA normal podría ser muy útil para ajustar de forma más precisa el diagnostico de AAA a características de cada grupo poblacional e individuales. Hipótesis y objetivos: Nuestra hipótesis es que el DA actual es menor del que relata la literatura, y que en cada individuo esta influenciado por distintos factores. Probablemente el DA normal en población general ha experimentado cambios con el tiempo, por lo que los valores de referencia actuales podrían no ser vigentes. Nuestro objetivo es definir los valores de referencia actuales de DA, conocer los factores determinantes y evaluar la evolución temporal. Diseño y metodología: En primer lugar, realizamos un estudio observacional analítico de corte transversal en hombres y mujeres de 65 años en nuestro entorno en contexto de un programa piloto de cribaje poblacional de AAA. La variable principal fue el DA infrarenal máximo inner-inner medido con ecografía-Doppler. En segundo lugar, diseñamos una revisión sistemática (RS) y meta-análisis sobre el DA normal en población general a nivel mundial según las recomendaciones PRISMA. Utilizamos un modelo de efectos aleatorios para estimar la media global de DA, y análisis de meta-regresión para estudiar los efectos determinantes del DA. Resultados: El DA medio global en nuestro entorno es 16.51mm (IC95%16.38-16.65), mayor en el sexo masculino significativamente (17.91mm (IC95%17.69-18.13) contra 15.25mm (IC95%15.13-15.40)). El tamaño corporal, tabaquismo activo y antecedente de aneurisma no aórtico abdominal se relacionaron con un mayor DA, y la dislipemia mostró una relación inversa. Con las variables relacionades con el DA creamos un modelo de predicción individual del DA normal según las características de cada sujeto. La RS incluyó 32 estudios, con un total de 941144 participantes. El sexo masculino, superficie corporal, y técnica ecográfica outer-to-outer se relacionaron significativamente con un mayor DA. En hombres observamos diferencias geográficas, siendo el DA menor en Asia y mayor en Oceanía. El DA medio en Europa se ha reducido significativamente en las últimes décadas. Conclusión: El DA infrarenal normal en población general, tanto en nuestro entorno como a nivel mundial, se asocia a factores individuales concretos como el sexo y tamaño corporal, y ha experimentado una reducción respecto los valores clásicos de referencia utilizados hasta día de hoy. Además, existen diferencias según zona geográfica a nivel mundial. Por tanto, más que tratarse de un valor concreto, el DA es un concepto dinámico que está influenciado por características individuales y poblacionales, hecho que podría suponer un cambio en los criterios diagnósticos de AAA.